paragraph_text: Bonaparte je također podupirao prijevod Evanđelja po Mateju na galicijski jezik (Evanxeo San Mateo). Ovaj zadatak je prvi put izveo Vincent Turner, ali Bonaparte ga je smatrao previše španjolskim (kastilskim) i konačno zadatak je obavio Jose Sanchez Santa Maria. To je objavljeno u Londonu 1861. pod naslovom "Komparativna zapažanja o izgovoru Galicije, Asturije, španjolskom i portugalskom jeziku." Podupirao je i prijevod Evanđelja po Mateju na asturijski jezik, koji je izradio Manuel Fernández de Castro godine 1871. Louis Lucien je proučavao narječja engleskog, talijanskog, sardinijskog i albanskog jezika. Prijavio je Williama Prycea za to što je plagirao istraživanja Edwarda Lhuyda iz kornijskog i ostalih keltskih jezika.